

[image: ]ُ
ﺔ
ﱠ
ﻴ
ِ
ﻤ
ْ
ﻠ
ِ
ﻌﻟا 
ُ
ﺔ
َ
ﻨ
ْ
ﺠ
ﱠ
ﻠﻟا 
ﱢ
ي
ِ
ﻮ
َ
ﺒ
ﱠ
ﻨﻟا 
ِ
ﺪ
ِ
ﺠ
ْ
ﺴ
َ
ﻤﻟا
َ
و 
ِ
ما
َ
ﺮ
َ
ﺤﻟا 
ِ
ﺪ
ِ
ﺠ
ْ
ﺴ
َ
ﻤﻟﺎ
ِ
ﺑ 
ِ
ﺔ
ﱠ
ﻴ
ِ
ﻨﻳ
ﱢ
ﺪﻟا 
ِ
نو
ُ
ﺆ
ﱡ
ﺸﻟا 
ِ
ﺔ
َ
ﺳﺎ
َ
ﺋ
ِ
ﺮ
ِ
ﺑ
Kiswahili
FADHILA ZA SIKU KUMI
(ZA MWANZO) ZA DHUL-HIJA
ﻲﻠﺣاﻮﺳ
ﺔﺠﺤﻟا يذ ﺮﺸﻋ ﻞﻀﻓ








[image: ] 
 
 




















FADHILA ZA SIKU KUMI 
(ZA MWANZO) ZA DHUL-
HIJA 
 
 
 
 


















 






































 









 







  
 
 









[image: ] 
2 














 
FADHILA ZA SIKU KUMI (ZA MWANZO) ZA 
DHUL-HIJA 
Utangulizi 
Kila  sifa  njema  zinamstahiki  Mwenyezi  Mungu 
Mola  Mlezi  wa  walimwengu,  na  rehema  na  amani 
zimfikie  yule  aliyetumwa  kuwa  rehema  kwa 
walimwengu, na kwa watu wake, na Maswahaba zake, 
na wale waliofuata mwenendo wake, na wakaongoka 
kwa  muongozo  wake,  mpaka  siku  ya  Malipo.  Ama 
baada ya hayo: 
Huu ni ujumbe mfupi, uliokusanya mambo muhimu 
anayoyahitaji Muislamu katika fadhila za siku kumi za 
mwanzo  wa  Dhul-Hija.  Tumezikusanya  kwa  ajili  ya 
mwenye  kutembelea  Misikiti  Miwili  Mitukufu, 
mwanaume  na  mwanamke;  ili  wawe  na  elimu  na 
utambuzi na mambo ya dini yao, tukitaraji kutoka kwa 
Mkarimu, Mwingi wa kuneemesha awanufaishe kwa 
ujumbe huu, na aufanye kuwa wenye kufaa, na uwe 
kwa  ajili  ya kutaka  uso wake  tu.  Kwani,  Yeye  ndiye 
mbora  wa  wenye  kuombwa  na  Mkarimu  zaidi 
anayetarajiwa. 
Kamati  ya  Kielimu  ya  Jumuia  ya  Kuhudumia 
Maudhui za Kiislamu kwa Lugha Mbalimbali. 

Fadhila za siku kumi (za mwanzo) za Dhul-Hija: 
Siku kumi  (za mwanzo) za Dhul-Hija, ubora wake ni 
mkubwa  mno.  Ameubainisha  Mwenyezi  Mungu 
Mtukufu katika kitabu chake, na akaubainisha Mtume 
wake Muhammadi, rehema na amani ziwe juu yake, 
katika mafundisho yake. Nazo ndizo zile siku ambazo 
ameapa kwazo Mwenyezi Mungu Mtukufu ndani ya 
Kitabu chake katika kauli yake: 
﴿
















 ﴾ 
 "Ninaapa kwa (wakati wa) Alfajiri * 
 Na kwa usiku kumi wa mwanzo (wa Mfungotatu, 
Dhul-Hija)." [Surat Al-Fajri: 1-2] Nazo ni siku kumi (za 
mwanzo)  za Dhul-Hija,  kama  alivyosema  (Abudllahi) 
bin Abbas, (Abdullahi) bin Zubairi, Mujahid, (umamu) 
bin Kathiri, (imamu) bin Al-Qayyim na zaidi ya mmoja 
katika wema waliotangulia na wale waliofuata baada 
yao.

1

 
Nazo ni siku ambazo kufanya matendo ndani yake 
huwa bora zaidi kuliko hata kupigana vita katika njia 
ya  Mwenyezi  Mungu  Mtukufu;  kwa  hadithi  ya 
(Abdullahi) bin Abbas, radhi za Mwenyezi Mungu ziwe 
juu yao, kwamba alisema: Alisema Mtume, rehema na 
amani ziwe juu yake: "Hakuna siku ambazo kufanya 
matendo  mema  ndani  yake  hupendeza  zaidi  kwa 
 

1

 Tazama Tafsiri bin Kathiri 4/106, na Zaadul-Ma'aadi 1/56. 

Mwenyezi Mungu kuliko hizi siku kumi." Wakasema: 
"Ewe Mjumbe wa Mwenyezi Mungu! Hata kupigana 
Jihadi  katika  njia  ya  Mwenyezi  Mungu?"  Akasema 
Mtume,  rehema  na  amani  ziwe  juu  yake:  "Hata 
kupigana  Jihadi  katika  njia  ya  Mwenyezi  Mungu, 
isipokuwa mtu aliyetoka kwa nafsi yake na mali yake, 
na akawa hakurudi na chochote katika hivyo."

1

 
Matendo bora zaidi katika siku kumi (za 
mwanzo) za Dhul-Hija: 
1-  Kutekeleza  Hija  na  Umra.  Haya  ni  katika 
matendo bora zaidi ndani ya siku kumi hizi; kwa kauli 
ya  Mtume,  rehema  na  amani  ziwe  juu  yake: 
"Atakayehiji  na  akawa  hakusema  maneno  machafu 
wala kutenda matendo machafu, anarudi kama siku 
aliyozaliwa na mama yake (akiwa hana dhambi)." Na 
katika tamko la Muslim: "Atakayeiendea nyumba hii, 
na akawa hakusema maneno machafu wala kutenda 
matendo machafu, anarudi kama siku aliyozaliwa na 
mama  yake  (akiwa  hana  dhambi)."

2

  Kauli  yake: 
"Atakayeiendea  nyumba  hii"  inajumuisha  kwa 
muktadha wake Hija na Umra, na kila sifa njema ni za 
Mwenyezi Mungu. Na amesema Mtume, rehema na 
amani  ziwe  juu  yake.  "Kufanya  Umra  mpaka  Umra 
nyingine  kunafanya  mtu  kusamehewa  madhambi 
 

1

 Kaipokea Bukhari, na Tirmidhi na tamko hili ni lake. 

2

 Kaipokea Bukhari na Muslim. 

yanayofanyika  baina  ya  Umra  hizo  mbili.  Na  Hija 
iliyokubalika haina malipo isipokuwa Pepo."

1

 
2- Kufunga siku tisa (za mwanzo za Dhul-Hija) au 
zitakazowezekana  katika  hizo.  Hili  ni  kwa  kauli  ya 
Mtume, rehema na amani ziwe juu yake: "Hakuna siku 
ambazo  kufanya  matendo  mema  ndani  yake 
hupendeza zaidi kwa Mwenyezi Mungu kuliko hizi siku 
kumi." Na swaumu ni miongoni mwa matendo mema 
matukufu zaidi ambayo alihimiza Mtume, rehema na 
amani  ziwe  juu  yake,  na  akahamasisha  juu  yake. 
Miongoni mwake ni kauli yake, rehema na amani ziwe 
juu yake: "Hakuna mja yeyote atakayefunga siku moja 
katika njia ya Mwenyezi Mungu, isipokuwa Mwenyezi 
Mungu atauweka mbali kwa siku hiyo moja uso wake 
na moto misimu sabini."

2

 
3- Ni sheria kuchinja udhuhiya siku ya kuchinja na 
siku  za  Tashriiq  (kubanika  nyama).  Imethibiti  kuwa 
Mtume,  rehema  na  amani  ziwe  juu  yake:  "Alichinja 
siku  ya  Idi  kondoo  wawili  weupe  wenye  pembe. 
Aliwachinja kwa mkono wake, ataja jina la Mwenyezi 
Mungu  juu  yake,  akatoa  takbira  na  akaweka  mguu 
wake juu ya shingo zao."

3

 
Na  imesimuliwa  kutoka  kwa  Aisha,  radhi  za 
 

1

 Kaipokea Bukhari na Muslim. 

2

 Ameipokea Bukhari na Muslim. 

3

 Ameipokea Bukhari na Muslim. 

Mwenyezi  Mungu  ziwe  juu  yake,  kwamba  alisema: 
Alisema  Mtume  wa  Mwenyezi  Mungu,  rehema  na 
amani ziwe juu yake: "Hajawahi kufanya mwanadamu 
tendo  lolote  siku  ya  kuchinja  (siku  ya  Idi) 
linalopendeza  zaidi  kwa  Mwenyezi  Mungu  kuliko 
kumwaga damu. Na hakika kitaletwa kichinjwa hicho 
siku ya Kiyama kikiwa na pembe zake, nywele zake na 
kwato  zake.  Na  hakika  damu  hiyo  hufika  kwa 
Mwenyezi Mungu katika mahali (pa kukubalika) pake 
kabla  haijadondoka  katika  Ardhi.  Basi  zisafisheni 
kwavyo (vichinjwa) nafsi zenu."

1

 
Na zinapoingia siku kumi (za mwanzo) za Dhul-Hija; 
atajizuia aliyekusudia kuchinja kunyoa nywele zake na 
ngozi yake; kwa mujibu wa hadithi ya Ummu Salama, 
radhi za Mwenyezi Mungu ziwe juu yake, kutoka kwa 
Mtume, rehema na amani ziwe juu yake, ya kwamba 
alisema: "Mtakapouona mwezi mwandamo wa Dhul-
Hija,  na  akataka  mmoja  wenu  kuchinja;  basi  ajizuie 
kunyoa  nywele  zake na kupunguza  kucha  zake." Na 
katika  tamko  jingine:  "...basi  kamwe  asichukue 
chochote katika nywele zake wala katika kucha zake 
mpaka atakapochinja dhabihu wa Idi."

2

 
4- Takbira (kusema: Allaahu Akbaru), na tahlil (Laa 
ilaaha illa llaahu), na kumtaja Mwenyezi Mungu ndani 
 

1

 Kaipokea Tirmidhi. 

2

 Kaipokea Muslim. 

ya siku hizi kumi na siku za Tashriiq (kubanika nyama); 
kwa hadithi ya Abdallah bin Omari, radhi za Mwenyezi 
Mungu ziwe juu yao, kutoka kwa Mtume, rehema na 
amani ziwe juu yake, kwamba alisema: "Hakuna siku 
tukufu  zaidi  mbele  ya  Mwenyezi  Mungu  wala 
zinazopendeza  zaidi  kufanya  matendo  ndani  yake, 
kuliko siku hizi kumi  (za mwanzo za Dhul-Hija). Basi 
zidisheni sana ndani yake: Tahlili - yaani kusema: Laa 
ilaaha illa llaah (hakuna mungu isipokuwa Mwenyezi 
Mungu),  na  Takbiri  -  yaani  kusema:  Allaahu  Akbaru 
(Mwenyezi  Mungu  ni  Mkubwa),  na  Tahmidi  -  yaani 
kusema: Alhamdulillaah (sifa njema ni za  Mwenyezi 
Mungu)."

1

 
Na takbira zina aina mbili, kama ifuatavyo: 
Aina ya kwanza: Takbira za moja kwa moja. Nazo ni 
zile  ambazo  hazihusiani  na  baada  ya  swala;  bali 
zinaruhusika nyakati zote. 
Zinaanza takbira zisizo na mipaka katika Idil-Adhha 
kuanzia siku ya kwanza ya siku kumi (za mwanzo) za 
Dhul-Hija mpaka siku ya mwisho katika siku za Tashriiq 
(kubanika nyama), katika nyakati zote: usiku, mchana, 
barabarani,  sokoni,  msikitini,  nyumbani  na  maeneo 
yote yanayofaa ndani yake kutajwa Mwenyezi Mungu 
Mtukufu. 
Aina  ya  pili:  Takbira  zenye  mipaka:  Nazo  ni  zile 
 

1

 Kaipokea Ahmad. 

zinazofungamanishwa  na  swala  katika  idil-Adhha 
hasa.  Na  wakati  wake  na  namna  yake  ni  kama 
ifuatavyo: 
Kwanza: Zitaanza takbira  zenye  mipaka baada ya 
swala ya Alfajiri siku ya Arafa, na zitamalizika baada ya 
swala  ya  Laasiri  siku  ya  tatu  katika  siku  za  Tashriiq 
(kubanika  nyama).  Hili  ni  kwa  asiyekuwa  hujaji.  Na 
ama  hujaji,  yeye  zitaanza  takbira  zenye  mipaka 
kuanzia Adhuhuri ya siku ya kuchinja. 
Pili:  Namna  ya  kufanya  takbira:  Allaahu  Akbaru, 
Allaahu  Akbaru.  Laa  ilaaha  illa  llaahu,  wallaahu 
Akbaru,  Allaahu  Akbaru  walillaahil  Hamd.  Yaani: 
Mwenyezi  Mungu  ni  Mkubwa,  Mwenyezi  Mungu  ni 
Mkubwa.  Hapana  mungu  apasaye  kuabudiwa  kwa 
haki  isipokuwa  Mwenyezi  Mungu,  na  Mwenyezi 
Mungu ni Mkubwa. Mwenyezi Mungu ni Mkubwa, na 
kila sifa njema ni zake Yeye Mwenyezi Mungu.

1

 
5- Pupa ya kutekeleza swala ya Idi kwa asiyekuwa 
hujaji, kutoa takbira wakati wa kuiendea na kusikiliza 
hotuba. Kwani, hilo ni miongoni mwa alama kubwa za 
Uislamu. Na kwa sababu ya ukubwa wa jambo lake, 
wameamrishwa kuiendea wanawake mpaka mabikira 
na  wenye  hedhi.  Imesimuliwa  kutoka  kwa  Ummu 
Atwiya,  radhi  za  Mwenyezi  Mungu  ziwe  juu  yake, 
 

1

 Tazama: Al-Mughni, cha bin Qudama 3/290, na  Ashsharhul-Kabiir 
pamoja na Al-Muqni wal-Inswaaf 5/380. 

kwamba alisema: "Tulikuwa tukiamrishwa kutoka siku 
ya Idi mpaka tukawa tunawatoa mabikira majumbani 
mwao  wanamojihifadhi,  vile  vile  mpaka  tukawa 
tunawatoa  wenye  hedhi,  nao  wanakaa  nyuma  ya 
wanawake. Wakawa wanatoa takbira kwa takbira zao, 
na wanaomba kwa dua zao, na wanataraji baraka za 
siku hiyo na utakasifu wake." Na katika tamko jingine: 
"Na  aliwaamrisha  wenye  hedhi  wajitenge  mbali  na 
mahali wanaposwalia Waislamu."

1

 
6-  Kukithirisha  matendo  mema,  miongoni  mwa 
ibada  za  sunna:  Kama  vile  swala,  sadaka,  kusoma 
Qur'ani  Tukufu,  kuamrisha  mema  na  kukataza 
mabaya,  kumtendea wema  jirani,  kuunga  udugu  na 
mengineyo  miongoni  mwa  matendo  mema,  kwa 
ujumla wa kauli yake rehema na amani ziwe juu yake: 
"Hakuna siku ambazo kufanya matendo mema ndani 
yake  hupendeza  zaidi  kwa  Mwenyezi  Mungu  kuliko 
hizi  siku  kumi."  Wakasema:  "Ewe  Mjumbe  wa 
Mwenyezi Mungu! Hata kupigana Jihadi katika njia ya 
Mwenyezi Mungu?" Akasema Mtume wa Mwenyezi 
Mungu,  rehema  na  amani  ziwe  juu  yake:  "Hata 
kupigana  Jihadi  katika  njia  ya  Mwenyezi  Mungu, 
isipokuwa mtu aliyetoka kwa nafsi yake na mali yake, 
na akawa hakurudi na chochote katika hivyo."

2

 
 

1

 Ameipokea Bukhari na Muslim. 

2

 Kaipokea Bukhari na Tirmidhi, na tamko hili ni lake. 

Na  Mwenyezi  Mungu  pekee  ndiye  mwenye 
kuombwa  atunufaishe  kwa  yale  tuliyojifunza,  na 
atufunze yale yenye kutunufaisha. Hakika Yeye ndiye 
Mpaji,  Mkarimu.  Na  rehema  na  amani  nyingi 
zimuendee Nabii wetu Muhammadi na watu wake. 
 
 
 
***

